cyanic-selkie/wikianc huggingface dataset:
Ewenaar
Die lengte van 'n dag en nag is by die ewenaar ewe lank, in kontras met ander gebiede, waar die nag in die winter langer as die dag is, en weer korter as die dag is in die somer. 'n Persoon wat op die ewenaar staan sal ook opmerk dat die son (en ander sterre in die hemel) in 'n perfekte halwe sirkel deur die lug beweeg (dit is nie die geval in ander gebiede nie).
Lande op die ewenaar
Die ewenaar beweeg deur die land en/of die water van 13 lande.
Tsaar
Tsaar (Russies: царь; Bulgaars en Serwies: цар) is ’n vorstelike titel vir die historiese heersers van Rusland, Bulgarye en Serwië. Afhangende van die tyd en land, kan tsaar keiser of koning beteken.
Die woord, wat van die Romeinse titel Caesar afgelei is, het aanvanklik keiser beteken. In Rusland en Bulgarye het dié betekenis mettertyd vervaag en teen die negentiende eeu het die woord eerder koning beteken. Nog later is die term vir vors in die algemeen gebruik, nie spesifiek vir ’n keiser of koning nie.
Etimologie en spelling
Die woord "tsar" is ’n vorm van die vroeëre "tsesar" en is afgelei van die Romeinse titel Caesar. Die verandering van "tsesar" in "tsar" het plaasgevind vanweë die gebruik om titels in Slawiese manuskripte in snelskrif te skryf. ’n Mens kan voorbeelde hiervan in die Oos-Slawiese Primêre Kronieke sien.
Betekenis in Russies
In teenstelling met die Latynse woord "imperator" het die Bisantyns-Griekse term "basileus" sowel politieke as Bybelse konnotasies gehad. Dit het aanvanklik iets soos vors beteken, maar het mettertyd koning begin beteken. Nog later het die woord die betekenis van keiser gekry as daar na monarge van dié tyd verwys is, maar Bisantynse bronne het steeds na die Bybelse en antieke konings as "basileus" verwys. Dié woord is altyd as tsaar vertaal in Slawiese vertalings van Griekse geskrifte, en dié dubbele betekenis is dus na Kerkslawies (en later Russies) oorgedra. Tsaar is dus vir keisers asook vir Bybelse en antieke konings gebruik.
Vandag word dit nie meer vir keisers gebruik nie. Dit verwys slegs na plaaslike historiese heersers, Bybelse en antieke konings of konings in feë- en derglike verhale. Die term koning ("korol", король) word gebruik vir veral Wes-Europese konings en buitelandse keisers word gewoonlik "imperator" (император) genoem eerder as "tsaar".
Grootprinse, tsaars en keisers
Die leiers van die ou Kiëf-Roes en Moskowië se titel was grootprins. Nadat grootprins Iwan III Rusland verlos het van die Tartaarse (Mongoolse) Juk, het hy na homself as tsaar begin verwys. Die eerste Russiese leier wat egter amptelik as tsaar gekroon is, was sy kleinseun, Iwan IV die Verskriklike (1547).
In die Weste was daar verwarring oor die vertaling van die woord. Daar is eindelik besluit om dit nie te vertaal nie, nes die titels "sjah" en "sultan". Die Russiese senaat en sinode het in 1721 die titel "keiser" (imperator) aan Pieter die Grote toegeken. Dit het tot in 1917, toe Nikolaas II geabdikeer het, die amptelike titel van die heersers gebly. Die titel tsaar is egter steeds algemeen gebruik en word vandag nog gebruik – in Russies sowel as ander tale.
Gerrie Coetzee
Gerhardus Christian Coetzee (gebore 8 April 1955 in Boksburg, sterf 12 Januarie 2023), beter bekend as Gerrie Coetzee, is 'n oudbokser en Suid-Afrika se beste swaargewigbokser tot nog toe.
Hy het gedurende sy loopbaan probleme met sy regterhand gehad en moes drie operasies aan dié hand ondergaan. Dit het aan hom twee byname besorg: "The Bionic Hand" en "Seer Handjies". Na aanleiding hiervan het Leon Schuster 'n liedjie getiteld "Gerrie 'Seer Handjies' Coetzee" opgeneem.
Giorgio Locchi
Giorgio Locchi  (1923 – 25 Oktober 1992) was 'n Italiaanse joernalis en skrywer. Hy is een van die stigterslede van GRECE.
Lewe
Hy het ook die skuilnaam Hans-Jürgen Nigra geskryf en was vir 'n geruime tyd die Paryse korrespondent vir die Italiaanse koerant Il Tempo. Nadat hy 'n regsgraad aan die Universiteit van Rome behaal het, het hy in die middel van die vyftigerjare na Parys verhuis. Hier het hy in aanraking gekom met Alain de Benoist, saam met wie hy die etnasionalistiese dinkskrum GRECE, ook bekend as die Nuwe Regs, geskep het. Teen hierdie tyd het hy begin skryf vir tydskrifte soos Éléments en Nouvelle École. Hy het ook met verskeie tydskrifte en koerante saamgewerk, waaronder La Destra, L'Uomo Libero en Secolo d'Italia.
Hy was een van die voorste eksponente van Nuwe Regs,  maar het daarvan weggebreek omdat hy 'n renons gehad het in demokrasie en 'n voorstander was van konserwatief-rewolusionêre waardes.
Locchi se bekendste werk is Nietzsche, Wagner e il mito sovrumanista, wat as 'n klassieke hermeneutiese werk oor Richard Wagner beskou word.
Sy werke het skrywers soos Guillaume Faye, Pierre Vial, Pierre Krebs, Robert Steuckers en Stefano Vaj beïnvloed.
Swartflap-blennie
Die Swartflap-blennie (Cirripectes auritus) is 'n vis wat voorkom in die Indiese-Pasifiese oseaan en aan die ooskus van Afrika vanaf Kenia tot by Sodwanabaai. In Engels staan die vis bekend as die Blackflap blenny.
Habitat
Die vis leef in koraalriwwe in water wat 6 – 25 m diep is, is territoritaal van aard en vreet alge en detritus.
Cush Jumbo
Cush Jumbo (gebore 23 September 1985) is 'n Engelse aktrise. Sy is bekend vir haar rolle in die rolprente Remainder (2015) en City of Tiny Lights (2016), en in die televisiereekse The Good Wife (2009) en Vera (2011).
Siegfried Sassoon
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Engelse digter en skrywer
8 September 1886
in Matfield, Kent, Engeland, Groot-Brittanje
Oorlede
1 September 1967
Heytesbury, Wiltshire, Engeland
Literêre genres
Bekende werke
The Complete Memoirs of George Sherston Siegfried Loraine Sassoon (* 8 September 1886, † 1 September 1967) was 'n beduidende Engelse digter, skrywer en soldaat. Sassoon, wat dekorasies vir dapperheid tydens die gevegte aan die Wesfront ontvang het, het - naas Rupert Brooke, Wilfred Owen en Isaac Rosenberg - een van die leidende War Poets of digters van die Eerste Wêreldoorlog geword.
In sy gedigte het hy sowel die verskrikkings van die loopgrawe beskryf asook 'n satiriese blik op die patriotiese aanmatigings van diegene van sy tydgenote gebied wat, vanuit sy oogpunt, vir die nasionalisties-gedrewe oorlog verantwoordelik was. Later het hy bekendheid met sy prosawerke verwerf, waaronder sy fiksionele outobiografie wat algemeen as die "Sherston-trilogie" bekend staan.
Hürrem Sultan
Hürrem Sultan (Ottomaanse Turks: خُرَّم سلطان, Ḫurrem Sulṭān; 1502 – 15 April 1558, ook bekend as Roxelana, Roxolana, Ruziac, Rosanna of Roxelane) was die gunsteling metgesel en later die hoofgade en wettige vrou van die Ottomaanse Sultan Süleyman die Manjifieke en die moeder van Şehzade Mehmed, Mihrimah Sultan, Şehzade Abdullah, Sultan Selim II, Şehzade Bayezid, en Şehzade Cihangir.
Sy was een van die mees invloedryke vroue in die Ottomaanse geskiedenis en 'n prominente sowel as kontroversiële figuur tydens die era bekend as die Sultanaat van Vroue. Sy was die eerste "Haseki Sultan" (Hoofgade van die Sultan) en het daardeur mag en invloed binne die politiek van die Ottomaanse Ryk behaal. Sy het 'n aktiewe rol in sake van die Ryk gespeel.
Afkoms
Hürrem Sultan was 'n boorling van Pools-Roethenië en was van Slawiese afkoms (onder andere aangehaal as "Pools" of "Rusyn"). Sy is gebore in die dorp van Rohatyn, 68 km Suid-Oos van Lwif, 'n groot stad van die Woiwodskap Roethenië in die Kroon van die Koninkryk van Pole (vandag in Wes-Oekraïne).
In die 1520's is sy deur die Krim-Tartare ontvoer tydens een van hul gereelde aanvalle op hierdie gebied. Hulle het haar as 'n slaaf gevat (waarskynlik eers na die Krim-stad van Kaffa, 'n belangrike sentrum van die slawe-handel, en later na Konstantinopel). Daarna is sy gestuur na die harem van Süleyman.
Mikhalon Lytvyn, ambassadeur van die groothertog van Litaue aan die Krim-khanaat het in sy De moribus tartarorum, lituanorum et moscorum ("Op die gebruike van die Tartare, Litaue en Moscovians", geskryf c. 1548–1551) vermeld dat: Volgens bronne uit die laat 16de-eeu en vroeë 17de-eeu, soos die poolse digter Samuel Twardowski (oorlede 1661), wat hierdie onderwerp in Turkye ondersoek het, was Hürrem skynbaar die dogter van 'n Russies-Ortodokse priester.
Verhouding met Süleyman
Roxelana het iewers tussen 1517 en 1520 by die keiserlike harem aangekom; beslis voor Süleyman die sultan in 1520 geword het. Sy het vinnig die aandag van haar meester getrek. Sy het gou Süleyman se mees prominente metgesel langs Gülfem en Mahidevran (ook bekend as Gülbahar) geword. Haar vreugdevolle gees en speelsheid het vir haar 'n nuwe naam verdien, Hürrem, van die Persiese Khorram, "die vrolike een". In die Istanbulse harem het Hürrem 'n mededinger teen Mahidevran geword terwyl sy haar invloed op die Sultan versterk het.
Onder sy pennaam, Muhibbi, het Sultan Süleyman hierdie gedig vir Hürrem Sultan geskryf: "Troon van my eensame nis, my rykdom, my liefde, my maanlig.
My opregte vriend, my vertroueling, my bestaan, my Sultan, my een en enigste liefde.
Die mooiste onder die mooi...
My lente, my geseënde vrolike liefde, my dag, my geliefde, laggende blaar...
My plante, my soet, my roos, die een wat nie my ontstellend in hierdie wêreld laat voel...
My Istanbul, my Kraman, die aarde van my Anatolië
My Badakhshan, my Bagdad en Khorasan
Ek sal altyd jou lof sing
Ek, geliefde van die gekwelde hart, Muhibbi van die oë vol trane, ek is gelukkig."
Staatsake
Hürrem Sultan het opgetree as Süleyman se hoofadviseur oor sake van die staat, sy het ook 'n invloed op die buitelandse beleid en internasionale politiek gehad. Hierdie posisie het haar as een van die magtigste en invloedryke vroue in die Ottomaanse geskiedenis gevestig.
Edward Burnham
Edward Burnham (25 Desember 1916 – 30 Junie 2015) was 'n Britse akteur en regisseur. Hy was bekend vir sy rolle in die rolprente To Sir, with Love (1967) en Little Dorrit (1987), en in die televisiereeks Doctor Who (1963).
Hürrem Sultan
Buitelandse beleid
Sy het twee briewe aan Koning Sigismund II Augustus van Pole (regentskap 1548–1572) geskryf.
Haar invloed op die buitelandse beleid het vreedsame verhoudings tussen Pole en die Ottomaanse Ryk verseker wat uiteindelik gelei het tot die Pools-Ottomaanse alliansie.
Liefdadighede
Hürrem was betrokke by die konstruksie van 'n paar groot werke van openbare geboue. Onder haar eerste fondamente was 'n moskee, twee Koraniese skole (madrassa), 'n fontein, en 'n vroue-hospitaal naby die vroue se slawe-mark (Avret Pazary) in Konstantinopel (Haseki Sultan Kompleks). Dit is die eerste kompleks in Istanbul gebou deur die destydse nuwe imperiale argitek, Mimar Sinan. Sy het ook moskee-komplekse in Adrianopole en Ankara gebou.
Kinders
Met Süleyman het sy vyf seuns en een dogter gehad.
4 Mei
4 Mei is die 124ste dag van die jaar in die Gregoriaanse kalender (125ste in skrikkeljare). Daar volg nog 241 dae in die jaar.
Messier 22
Messier 22 of M22 (ook bekend as NGC 6656) is ’n bolvormige sterreswerm in die sterrebeeld Boogskutter. Dit was een van die eerste bolswerms wat ontdek is, in 1665 deur Abraham Ihle, en Charles Messier het dit in 1764 in sy katalogus van komeetagtige voorwerpe opgeneem.
M22 is een van die naaste bolvormige sterreswerms aan die Aarde – sowat 10 600 ligjare. Dit bevat 32 bekende veranderlike sterre. Ondanks sy relatiewe nabyheid word sy helderheid deur ruimtestof verdof en het hy ’n oënskynlike magnitude van net 5,5.
M22 is ongewoon danksy die feit dat dit net een van vier bolvormige sterreswerms is wat sover bekend ’n planetêre newel bevat (die ander drie is M15, NGC 6441 en Palomar 6). Dié newel se sentrale ster is ’n blou ster. Die newel is bekend as GJJC1 en is na raming maar sowat 6 000 jaar oud.
Twee swartkolke van tussen 10 en 20 sonmassas elk is in M22 ontdek.
Middelputs
Middelputs is 'n nedersetting in die Kgalagadidistrik van Botswana. Dit is digby die Suid-Afrikaanse grens en bedien ook 'n doeanepos.
Bevolking
Die bevolking het 657 getel tydens die 2001-sensus met 300 manlik en 357 vroulik.
Suid-Skiereiland (kiesafdeling)
duimnael|regs|320px|Die laaste Smuts-kabinet (1948). Van links staan Sidney Waterson (LV vir Suid-Skiereiland van 1929 tot 1938, [[Claremont (kiesafdeling)|Claremont van 1943 tot 1953 en Constantia van 1953 tot 1970), Pieter van der Byl, H.G. Lawrence, James Mushet, genl. Jan Smuts, A.G.F. Clarkson, H. Gluckman, JGN Strauss, dr. Colin Steyn en voor Jannie Hofmeyr.]]
Suid-Skiereiland was 'n kiesafdeling van die heel eerste verkiesing vir die Suid-Afrikaans Volksraad in September 1910, kort ná Uniewording. Dit het die mees suidelike dele van die Kaapse Skiereiland en woongebiede soos Vishoek en Simonstad ingesluit. Suid-Skiereiland se naam is met die herafbakening voor die algemene verkiesing ná 48 jaar van 1958 na Simonstad verander en sou dit die volgende 36 jaar bly tot in 1994 met die einde van die Driekamerparlement.
1910-1915
In die eerste verkiesing klop William Runciman van die Unionisteparty die onafhanklike H. Cloete met 399 stemme. In 1915 staan 'n kandidaat van elkeen van die vier vername partye van destyds, die enigste kiesafdeling in die Unie waar dit die geval was. Murray Bisset van die Unionisteparty wen toe hy 1 440 stemme op hom verenig. Alexander John Chiappini, van 1929 tot 1933 LV vir Kaapse Vlakte, is tweede vir die Suid-Afrikaanse Party met 734 stemme, die Nasionale Party se R. Cloete derde met 280 en C. Hughes van die Arbeidersparty vierde met 144, wat aan Bisset 'n meerderheid van 706 stemme besorg.
1920-1929
Bisset behou Suid-Skiereiland vir die Unioniste in 1921, maar nou net teen Lategan van die N.P. wat 419 stemme kry vergeleke met Bisset se 1 469 vir 'n meerderheid van 1 050. In November 1921 smelt die Unioniste saam met die S.A.P. onder leiding van die eerste minister, genl. Jan Smuts.
Bisset bly tot 9 Mei 1924 LV vir Suid-Skiereiland en in die algemene verkiesing op 17 Junie 1924 rook die S.A.P. se sir Francis Chaplin, van 1910 tot 1914 LV vir Germiston, die pyp in die Kaap met 637 stemme meer as Lategan, wat die derde keer in Suid-Skiereiland staan. Chaplin bly tot 30 April 1929 LV en in daardie jaar se algemene verkiesing word Sidney Frank Waterson die eerste keer tot die Volksraad verkies toe hy wen met 'n meerderheid van 1 253 teen die N.P. se bittereinder, W.H. Lategan, wat ook in 1933 in Moorreesburg as onafhanklike kandidaat sou staan en 15 stemme op hom verenig het.
1933-1943
Waterson word in 1933 (vir die S.A.P.-Koalisie) en 1938 (vir die Verenigde Party) onbestrede verkies, maar bedank op 25 Oktober 1938, waarna Max Sonnenberg, LV vir Betsjoeanaland net van 11 Maart tot 31 Desember 1920 omdat hy in 1921 se algemene verkiesing met 38 stemme teen die N.P. se Ignatius Raubenheimer verloor het, onbestrede verkies word in die tussenverkiesing op 15 November 1938. Waterson, minister in Smuts se laaste kabinet tot 1948, word in 1943 in Claremont onbestrede verkies en Sonnenberg weer onbestrede in Suid-Skiereiland.
1948-1953
In 1948 kom Sonnenberg egter te staan teen die Suid-Afrikaanse Party ('n splinterparty wat ontstaan het met die verdwyning van die Dominiumparty, maar skaars 12 000 stemme in 1948 kon kry en toe ook verdwyn het) se R.H. Macleod en die Sentrale Groep se M.F. Biebuyck. Sonnenberg kry 5 681 stemme meer as sy naaste teenstander, Macleod. Die dienende LV moes op 2 Augustus 1949 bedank of gesterf het, want 'n tussenverkiesing word op 31 Oktober daardie jaar gehou waartydens Lewis Charles Gay onbestrede verkies word.
In 1953 word hy weer onbestrede verkies in Suid-Skiereiland en in 1958 in Simonstad.
Sien ook
Bellville, Claremont, Constantia, De Kuilen, Durbanville, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Kaapstad-Tuine, Liesbeek, Maitland,Mowbray, Nuweland, Parow, Pinelands, Rondebosch, Seepunt, Simonstad, Soutrivier, Tygervallei, Vasco, Woodstock, Wynberg
Apollo 9
Apollo 9 was die derde bemande missie van die Apollo-program en die eerste missie wat die Apollo-beheer en diensmodule en die maanmodule ingesluit het. Die bemanning van drie aan boord was: bevelvoerder James McDivitt, beheermodulevlieënier David Scott en maanmodulevlieënier Rusty Schweickart.
Hulle het tien dae in die ruimte deurgebring in 'n lae wentelbaan om kritieke aspekte van die toerusting te toets, onder andere die maanmodule se motors, lewensondersteuningstelsels, navigasiestelsels en dokmaneuvers. Dit was ook die tweede bemande missie wat deur 'n Saturn V-vuurpyl aangedryf is.
Apollo 9 is op 3 Maart 1969 gelanseer en hulle het op 13 Maart 1969 weer teruggekeer na die aarde.
Dick York
Dick York (4 September 1928 – 20 Februarie 1992) was 'n Amerikaanse akteur. Hy was bekend vir sy rolle in die rolprente My Sister Eileen (1955), Cowboy (1958), en Inherit the Wind (1960), en in die televisiereeks Bewitched (1964).
Menslikepapilloomvirus-infeksie
Menslikepapilloomvirus-infeksie is ’n infeksie deur die menslike papilloomvirus (MPV).
Simptome
Die meeste MPV-infeksies veroorsaak geen simptome nie en klaar spontaan op. In sommige gevalle kan hulle vratte of voorkankerletsels veroorsaak. Laasgenoemde verhoog die risiko vir kanker van die serviks, vulva, vagina, penis, anus, mond en keel.
Byna alle gevalle van servikale kanker is te wyte aan MPV, met twee tipes – MPV16 en MPV18 – wat verantwoordelik is vir 70 persent van gevalle. Tussen 60 en 90 persent van die ander bogenoemde kankers word ook met MPV verbind. MPV6 en MPV11 is ’n algemene oorsaak van genitale vratte en laringeale papillomatosis.
Risikofaktore en voorkoming
Die menslike papilloomvirus is ’n DNS-virus van die familie Papillomaviridae, waarvan meer as 150 soorte bekend is. Meer as 40 soorte word deur seksuele kontak oorgedra en tas die anus en geslagdsele aan.
Risikofaktore vir hardnekkige MPV-infeksies sluit in eerste seksuele kontak op ’n vroeë ouderdom, veelvuldige seksmaats, rook en ’n swak immuunstelsel. MPV word meestal versprei deur volgehoue velkontak met die vagina of anus. ’n Ma kan dit ook soms aan haar ongebore kind oordra. Dit kan nie deur byvoorbeeld toiletsitplekke versprei word nie. Iemand kan deur meer as een soort MPV besmet word. Die virus tas net mense aan.
Inenting kan die meeste algemene soorte infeksie voorkom. Dit moet dus voor infeksie toegedien word en daarom is die aanbevole ouderdom tussen 9 en 13 jaar.
’n Servikale ondersoek, soos met ’n Papsmeer, kan vroeë tekens van kanker opspoor. In so ’n geval is vroegtydige behandeling moontlik en die resultate beter. Servikale ondersoeke het die getal infeksies en sterftes weens servikale kanker in die ontwikkelde wêreld laat afneem. Vratte kan met vriesing verwyder word.
Voorkoms
MPV is wêreldwyd die mees algemene seksueel oordraagbare infeksie. Die meeste mense word die een of ander tyd in hul lewe daardeur geraak. In 2012 was daar wêreldwyd sowat 528 000 nuwe gevalle en 266 000 sterftes weens servikale kanker. Sowat 85% hiervan het in die ontwikkelende wêreld voorgekom.
Sowat 1 persent van seksueel aktiewe volwassenes het genitale vratte. Hoewel gevalle van vratte sedert die tyd van Antieke Griekeland aangeteken is, is hul virale aard eers in 1907 ontdek.
Geelborswillie
Die geelborswillie (Chlorocichla flaviventris) is 'n algemene standvoël wat leef in kus- en rivierwoude, digte boomveld en ruigtes, asook tuine en mangliete. Hulle kom in groepe van 2 tot 6 voëls voor.
Het Parool
Het Parool is 'n Amsterdamse dagblad. Dit is die eerste keer op 10 Februarie 1941 tydens die Tweede Wêreldoorlog gepubliseer as koerant van die Nederlandse versetbeweging. Die naam beteken Die Wagwoord of Die Slagspreuk.
Tweede Wêreldoorlog
Die koerant is voorafgegaan deur 'n nuusbrief wat in Mei 1940 deur Frans Goedhart begin is. Aan die einde van 1940 het Wim van Norden by die groep aangesluit wat verantwoordelik was vir die nuusbrief; Van Norden sou later tussen 1945 en 1979 as direkteur van die koerant dien. Jaap Nunes Vaz het ook by die koerant betrokke geraak. In 1944 het die koerant, alhoewel dit toe onwettig was, 'n oplaag van ongeveer 100,000 bereik en is dit versprei deur die Nederlandse versetbeweging. Ander belangrike bydraers was Simon Carmiggelt en Max Nord, wat saam met Van Norden en hul gesinne aan die Reguliersgracht, die hoofkwartier van die koerant, gewoon het. Die perseel is nooit deur die Duitsers ontdek is nie.
Talle koerantpersoneel is deur die Duitsers en hul Nederlandse medewerkers aangekeer en vermoor. Alphons Meeuwis, wat die koerant versprei het, is in 1941 in hegtenis geneem en na verskillende kampe gestuur. Nunes Vaz is op 25 Oktober 1942 deur die Gestapo in hegtenis geneem en na die Sobibor-konsentrasiekamp gestuur.
Naoorlogse tydperk
Na die oorlog het Het Parool spoedig een van die grootste koerante in Nederland geword, deels omdat dit tydens die oorlog die mees produktiewe versetblad was, en deels omdat koerante wat met die Duitse besetter saamgewerk het se publikasie verbied is.
Afgesien van die publikasie van die koerant het Het Parool ook tydskrifte en plaaslike koerante in Nederland gepubliseer. 'n Reeks plaaslike koerante het saam met Het Parool verskyn, waaronder Het Rotterdamsch Parool(1947–1971), Nieuw Utrechtsch Dagblad, Haagsch Dagblad, en Het Flevoparool(1982–1988). Hierdie plaaslike publikasies is almal in die laat sestiger-, vroeë sewentiger- of (in die geval van Het Flevoparool) in die tagtigerjare van die vorige eeu gestaak.
Die leserspubliek het sy hoogtepunt bereik in die middel van die 1960's, met intekenaargetalle van meer as 400,000, wat dit die tweede grootste koerant in Nederland op daardie stadium gemaak het. In die laaste deel van die 1960's het die koerant onder die konserwatiewe hoofredakteur, Herman Sandberg, die Viëtnamoorlog heftig gesteun, wat 'n groot deel van Het Parool se liberale en linkse leserspubliek, wat die grootste deel van die koerant se lesers uitgemaak het, vervreem het. Dit was die begin van 'n geleidelike afname in intekenare en verspreiding wat byna vier dekades voortgeduur het.
Perscombinatie en PCM
In 1968 het Het Parool die uitgewersmaatskappy Perscombinatie saam met sy mededinger De Volkskrant begin, hoofsaaklik met die doel om in nuwe drukperse te belê. In 1973 het Trouw, ook 'n voormalige versetkoerant, by die maatskappy aangesluit.
Aan die begin van Perscombinatie se bestaan was Het Parool die toonaangewende koerant, maar vanweë sy dalende oplaag het De Volkskrant in die vroeë tagtigerjare die hoofrol in die maatskappy begin inneem, alhoewel die eienaar van die Het Parool, die Stichting Het Parool, die grootste aandeelhouer gebly het, met 57 persent van Perscombinatie se aandele. Nadat die Stichting Het Parool met die uitgewer Meulenhoff saamgesmelt het, het die twee die entiteit Perscombinatie en Meulenhoff & Kie (PCM Uitgevers (PCM) ) gevorm. Teen 1992 was PCM die grootste uitgewer in Nederland; in 1995 het PCM die Nederlandse Dagbladunie, die uitgewer van dagblaaie soos NRC Handelsblad en Algemeen Dagblad, oorgeneem.
In die negentigerjare het Het Parool verliese begin toon as gevolg van strawwe mededinging en 'n gebrek aan belegging deur PCM. Die koerant het verskeie inisiatiewe van stapel gestuur om dit teë te werk (insluitende om in 1997 'n plaaslike Amsterdamse koerant te word), maar dit het weinig resultate getoon. In 2002 het PCM die beëindiging van die koerant aangekondig as gevolg van aansienlike verliese en 'n dalende leserspubliek.
In pleks hiervan het die Stichting Het Parool op 'n reddingsboei besluit, wat die effek gehad het om sy eienaarskap van PCM vaarwel te roep in ruil vir die reg om Het Parool te publiseer. Die reddingsboei het op 1 Januarie 2003 in werking getree. PCM is daarna deur die Britse beleggingsgroep Apax Partners aangekoop.
De Persgroep en DPG Media
Om hierdie nuwe eienaarskap te versterk is De Persgroep, die grootste koerantuitgewer in België, gevra om 'n aansienlike minderheidsaandeel in die onderneming te neem, tesame met minderheidsdeelname deur personeel en lesers. As 'n losstaande koerant het Het Parool 'n nasionale koerant gebly, maar tog bly fokus op die belange van sy Amsterdamse lesers.
Nadat hierdie nuwe blaadjie omgeslaan is, wat verdermeer die ontslag van 43 personeellede behels het, was Het Parool binne 'n jaar weer winsgewend. Op 30 Maart 2003 het Het Parool die eerste koerant in Nederland geword wat van breëblad na "tabloid"-formaat oorgeskakel het, 'n stap wat sedertdien deur al die ander groot en plaaslike koerante in die land gevolg is. In 'n dalende mark was Het Parool een van die min dagblaaie in Nederland wat sy leserspubliek tot 2011 elke jaar kon uitbrei. Sedert sy reddingsboei het dit elke jaar wins gemaak.
Vir die Belgies-gebaseerde De Persgroep het sy belegging in Het Parool hom in staat gestel om 'n vastrapplek in Nederland te verkry, wat op sy beurt in 2009 gelei het tot die verkryging van 'n meerderheidsaandeel in die sukkelende PCM. In 2011 is Het Parool weer aangeskaf deur PCM, wat hernoem is tot De Persgroep Nederland. Voormalige bestuurslede van die Stichting Het Parool het die maatskappy begin bestuur en spedig die Perscombinatie-posisie van die 1970's hervestig.
In Februarie 2012 het Het Parool die Amsterdamse kommersiële televisiestasie AT5 saam met die openbare uitsaaier AVRO en die streeksgebaseerde TV-stasie RTV Noord-Holland aangeskaf om 'n nuwe multimedia-korporasie te vorm, wat ook aanlynaktiwiteite van beide Het Parool en AT5 binne De Persgroep insluit.
Skulpspruit (Holspruit)
Die Skulpspruit is 'n rivier wat deur Jamestown in die Noordoos-Kaap, Suid-Afrika vloei. Sy monding is by die Holspruit wat later by die Kraairivier aansluit op pad Oranjerivier toe..
Het Parool
Organisasie en inskrywing
Met ingang 2015 beskik Het Parool oor 'n personeel van 73. Die koerant bestaan uit 'n nuusafdeling en 'n daaglikse getematiseerde tydskrif genaamd PS. Naweke word PS van de Week saam met die koerant gepubliseer. Die huidige hoofredakteur is Ronald Ockhuysen. Het Parool is geaffilieer met Algemeen Dagblad—die koerante deel 'n politieke afdeling— asook Trouw en die streekskoerant Dagblad van Het Noorden.
Sy daaglikse subskripsieoplaag is 64,403. Straatverkope beloop ongeveer 20,000, met aansienlik meer oor naweke. Het Parool het die grootste verspreiding in die Amsterdamse gebied. Die redaksie is in die middestad van Amsterdam gevestig, met 'n afdeling in Den Haag.
Kusek
Kusek is ‘n akroniem vir “kubieke voet per sekonde”. Die term kusek is gebruik om die vloeisterkte van ‘n rivier aan te dui. Dit beteken dat op ‘n sekere plek in die rivier ongeveer ‘n 2273000 liter water per minuut  oftewel ‘n halfmiljoen gelling per dag verbygestroom het.
District 9
District 9 is 'n wetenskapsfiksierolprent en deels 'n spotdokumentêr uit 2009 deur regisseur Neill Blomkamp. Beide hy en die akteur Sharlto Copley debuteer met die film, hoewel hulle voorheen gewerk het aan die kortfilm Alive in Joburg, waarop District 9 gebaseer is. Peter Jackson het District 9 vervaardig; hy word as baanbreker in die genre beskou. Die film is in Soweto, Johannesburg, geskiet.
Verhaal
In 1982 kom 'n buiteaardse ruimteskip bo Johannesburg, Suid-Afrika, tot stilstand. Die skip bly egter drie maande toe. Onder groot internasionale druk besluit die regering om aan boord te gaan en die wesens te kontak. Dit lyk nou asof hulle onversorg is en honger ly. Om humanitêre redes word hulle na die aarde gebring en in 'n vlugtelingkamp genaamd District 9 geplaas.
Oor die jare heen ontstaan dieselfde probleme egter in die kamp as in "normale" vlugtelingkampe. Weens misdaad en onrus word die kamp ommuur en permanent beskerm. Die wesens, neerhalend deur die mense "garnale" genoem, neem die lewenstyl van rondlopers aan. Hulle soek in menslike vullis na waardevolle artikels en voedselreste, veral katkos, waaraan hulle verslaaf raak. Nigeriese bendes is gretig om hieruit voordeel te trek. Hulle verruil wapens vir katkos, of verkoop katkos teen buitensporige pryse. Die garnale word as laer wesens behandel en soos gedurende apartheid soveel as moontlik van die menslike bevolking geskei. Uiteindelik lei dit alles tot onluste en word 'n plan opgestel om die garnale te hervestig.
Die privaat militêre maatskappy Multi-National United (MNU) het die kamp al bewaak. Die maatskappy word nou ook gebruik om toesig te hou oor die hervestiging. Wikus van de Merwe (sic) word hoof van die span wat die garnale vorms laat teken om hulle in kennis te stel van hul uitplasing. Tydens die uitvoering van die plan kom hy egter in aanraking met 'n swart vloeistof. Dit maak hom aanvanklik siek, maar in die loop van 'n paar dae vind veranderinge op genetiese vlak plaas wat hom geleidelik in 'n buiteaardse wese verander. Omdat die garnale se wapens net werk as dit deur hulle self gebruik word, word Van de Merwe uiters waardevol vir MNU. Die maatskappy het op die vloeistof beslag gelê. Van de Merwe word in hegtenis geneem, gemartel en in toetse gebruik. Toe hy ontsnap, begin die maatskappy 'n smeerveldtog wat hom verstote laat. Van de Merwe het geen ander opsie nie as om na Distrik 9 te vlug en hulp te soek by die bende garnale en Nigeriërs wat hy vroeër moes monitor vir onwettige dade.
Tydens die gewelddadige inbraak kom Van de Merwe en die garnaal in die kamers waar Van de Merwe voorheen gemartel is tydens die ondersoek na die vreemde wapens. Daar is plek-plek lyke van verskillende garnale versprei. Van de Merwe het sedertdien bevriend geraak met die garnaal wat hom tydens die inbraak vergesel, maar toe die garnaal op die lyk van 'n vriend afkom, raak hy verward. Van de Merwe moet nou alleen teen MNU se soldate veg. Hy slaag egter daarin om die garnaal tot sy sinne te bring en saam veg hulle weer hulle pad oop na vryheid.
Terug in Distrik 9 verander die garnaal sy prioriteite nadat hy MNU se ware bedoelings met sy mense besef het. Hy wil eers help om sy mense te ontset en dan eers om Van de Merwe te help. Die twee stry. Toe die soldate van MNU by die huis aankom, vlug Van de Merwe ondertoe, waar die vervoerskip nog wag. Die garnale word deur die soldate gestuit, maar weier om die soldate toegang tot die kelder te gee. Intussen slaag Van de Merwe daarin om die seun van die garnaal te oorreed om hom toegang tot die ruimteskip te gee. Van de Merwe neem sy plek in die bestuurdersitplek van die skip in en is op die punt om in die rigting van die ruimteskip te vlieg toe hy deur lugafweerkanonne afgeskiet word. In 'n geveg teen die soldate word hy uiteindelik beseer. Die garnaal, wat sedertdien daarin geslaag het om van sy aanvallers te ontsnap, vlug na die stukkende vervoerskip en sy seun aktiveer 'n energieveld wat die vervoerskip na die ruimteskip trek.
Die garnaal vertrek saam met sy seun in die ruimteskip na sy eie planeet om hulp te kry. Van de Merwe ontsnap en verander heeltemal in 'n buiteaardse wese.
Agtergrond
Die titel is 'n verwysing na Distrik Ses, 'n gemengde woonbuurt in Kaapstad waarvandaan tydens apartheid meer as 60 000 van sy inwoners gedurende die 1970's deur gedwonge verskuiwings geraak is. Die film se hooftemas is xenofobie en rasseskeiding. Multi-National United (MNU) is die tipiese groot organisasie wat nie omgee vir die buiteaardse wesens nie en slegs vir wins optree.
Ontvangs
District 9 is baie positief deur kritici en die algemene publiek wêreldwyd ontvang. Die belangrikste temas in 'n wetenskapsfiksie-omgewing wat so kenmerkend van Suid-Afrika is, is veral waardeer. Ten spyte hiervan was daar kritiek op sommige cliché-elemente in die verhaal. Nie almal het die dokumentêre styl waardeer nie. Die Nigeriese regering was diep gegrief omdat Nigeriërs die rolle van misdadigers vertolk het.
In Suid-Afrika het die film vyf keer meer kykers gelok as Tsotsi, ’n rolprent ook uit dié land.
Lunteren
Lunteren is ’n dorp in die munisipaliteit Ede in die provinsie Gelderland in Nederland.
Jason Cope
Jason Cope is 'n Suid-Afrikaanse akteur en skrywer. Hy is bekend vir sy rolle in die rolprente Doomsday (2008), Dredd (2012), en Chappie (2015).
Ratko Janef
Ratko Janef (Masedonies: Ратко Jанев) (30 Maart 1939 – 31 Desember 2019) was 'n Joego-Slawiese en Serwiese kernfisikus en 'n lid van die Masedoniese Akademie van Wetenskap en Kuns.
Biografie
Janef het in 1972 adjunk-professor van kernfisika aan die Universiteit van Skopje en Professor van Teoretiese Fisika aan die Universiteit van Belgrado geword. Hy het tussen 2002 en 2004 by die Departement van Plasmafisika, Jülich Navorsingsentrum, Duitsland gewerk.
Janef was 'n lid van die Masedoniese Akademie van Wetenskap en Kuns. In 2004 het hy 'n navorsingsbeurs van die Alexander von Humboldt-stigting ontvang vir sy projek getiteld "Modelling and Diagnostics of Fusion Edge/divertor plasma" betreffende die begrip van "koue-grenslaag" plasmas in kernfusie reaktore wat uitgevoer is in samewerking met die navorsingsentrum.
Universiteit van Fort Hare
Die Universiteit van Fort Hare (UFH) was die tweede universiteit in Suid-Afrika en die eerste plaaslike instelling wat tersiêre onderwys aan Afrikane verskaf het. Die Universiteit was 'n voortvloeisel van die teologiese skool wat aan die einde van die 19de eeu in hierdie gebied deur die Skotse sendeling James Stewart en sy vrou gestig is. Die Afrikaanssprekende bevolking sou eers heelwat later hulle eie universiteit kry, naamlik die Universiteit van Stellenbosch.
Die universiteit lê aan die Tyhumerivier in Alice in die Oos-Kaap en het 'n ryk geskiedenis. Die gebied was gedurende die 19de eeu vir 'n lang tyd die oorlogsterrein in nege oorloë teen die Xhosas. Dit was eers 'n aparte Britse kolonie (British Kafraria genoem). Die Britte het stukke land aan die Xhosas wat bereid was om aan hul kant te veg (die amaFengu) gegee. Fort Hare was self oorspronklik 'n Britse fort en 'n aantal ruïnes is nog op die kampus van die universiteit sigbaar.
Geskiedenis
Die universiteit het 'n groot rol gespeel in die ontwikkeling van die ANC en ander swart organisasies in Suider-Afrika en was lank as 'n onrustige kampus bekend gewees. In die apartheidstydperk het dit deel geword van die Ciskei en blankes wat by die universiteit werksaam was, hoofsaaklik vanuit Fort Beaufort en Hogsback, moes die grens oorsteek om na hulle werk toe te gaan.
Ná die eerste volle demokratiese verkiesing in 1994 het eers Sibusiso Bhengu adjunk-kanselier geword en toe hy Onderwysminister geword het, het Mbulelo Mzamane hom opgevolg. In sy tyd het die aantalle studente tot 3 000 verminder. Ongeveer 90% was jong swartmense van die Oos-Kaap, veral van Mdantsane, die ou Ciskei, maar ook die Transkei. Die res kom vernamelik uit Zimbabwe. Onder Mzamane het die universteit egter skielik bankrot gespeel en toe die banke weier om salarisse te betaal het studente en personeel die administrasie buite die poort gehou.
'n Nuwe bestuur onder Derrick Swartz het in 1999 die situasie gestabiliseer en die universiteit het selfs uitgebrei na Bhisho en Oos-Londen. In 2015 het dit opnuut in die nuus gekom toe in verkiesings vir die studenteraad die meerderheid van die studente vir DASO gestem het. In 2016 stem amptelik 43% vir SASCO (wat met die ANC verbind is) en slegs 40% vir DASO. DASO wys egter op die feit dat dié verkiesings nie deur die onafhanklike verkiesingskommissie (OVK), maar deur 'n onbekende privaatbesigheid georganiseer is.
Eeufeesvieringe
Op 20 Mei 2016 vier die universiteit sy honderdjarige bestaan, maar twee dae voor die fees word motorbande weer verbrand omrede daar aan studente vertel is dat daar nie geld vir hulle studielenings is nie. Die universiteit is weereens byna bankrot. DASO het die geweld veroordeel, maar ook oproepe gedoen om die fees uit te stel tot die finansiële probleme opgelos is. Die herdenking het egter plaasgevind en een van die alumni, president Robert Mugabe het 'n toespraak gehou waarin hy gesê het dat hy (91 jaar oud) in sy pos sal aanbly omrede die Verenigde State 'n regimeverandering (in Zimbabwe) beplan, wat hy moes verhoed. In sy toespraak het president Zuma verklaar dat Fort Hare nie net 'n suksesverhaal vir Suid-Afrika is nie, maar vir die hele kontinent van Afrika.
Tom Busby
Tom Busby (7 November 1936 – 20 September 2003) was 'n Britse akteur en vervaardiger. Hy was bekend vir sy rolle in die rolprente Never Take Candy from A Stranger (1960), The War Lover (1962), The Dirty Dozen (1967), en Husbands (1970).
1967 Suid-Afrikaanse Grand Prix
Die 1967 Formule Een Suid-Afrikaanse Grand Prix (amptelik die Eerste AA Suid-Afrikaanse Grand Prix) is op 2 Januarie 1967 op die Kyalami Grand Prix-renbaan in Midrand naby Johannesburg, Suid-Afrika gehou. Dit was die eerste wedren van die 1967-kampioenskapseisoen en is deur die Meksikaner Pedro Rodríguez in sy Cooper-Maserati gewen.
Stuur groete aan Mannetjies Roux (rolprent)
Stuur groete aan Mannetjies Roux is 'n Afrikaanse rolprent oor ’n tienermeisie wat haar oom en tante besoek op hul Karooplaas tydens ’n skoolvakansie. Dan begin ’n ontdekkingsreis: sy moet uitvind wie sy werklik is en waar sy vandaan kom. Drie besoekers in een week verander haar lewe onherroeplik en haar oom se obsessie met die drie van Mannetjies Roux word ook helaas verklaar.
Die rolprent het niks met Mannetjies Roux se lewe te doen nie maar die drie wat hy in 1962 in Bloemfontein teen die Britse Leeus gedruk het staan sentraal in die verhaal.
Koffiekraal
Koffiekraal is 'n nedersetting in die Noordwesprovinsie van Suid-Afrika. Dit val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer.
Miriam Karlin
Miriam Karlin (23 Junie 1925 – 3 Junie 2011) was 'n Engelse aktrise. Sy was bekend vir haar rolle in die rolprente A Clockwork Orange (1971), The Man Who Cried (2000), Children of Men (2006), en Flashbacks of a Fool (2008).
Duke York
Duke York (17 Oktober 1908 – 24 Januarie 1952) was 'n Amerikaanse akteur. Hy was bekend vir sy rolle in die rolprente Flash Gordon (1936), A Slight Case of Murder (1938), Mercy Plane (1939), en Fortunes of Captain Blood (1950).
Boogskutter-sterrewolk
Die Boogskutter-sterrewolk (ook bekend as Messier 24, Delle Caustiche en IC 4715) is ’n sterreswerm in die sterrebeeld Boogskutter. Dit is in 1764 deur Charles Messier ontdek en in sy katalogus van komeetagtige voorwerpe opgeneem.
Dit is die digste konsentrasie van individuele sterre wat met ’n verkyker gesien kan word, met sowat 1 000 sterre wat binne ’n enkele gesigsveld sigbaar is.
Swartkoningvis
Voorkom
Die vis se kop en vinne is grys tot swart en daar is 'n donker kol aan die boonste kant van die kieuedeksel (operkulum).
Habitat
Die vis leef in helder water van 25–100 m diep aflandig.
Morgenvoet
Morgenvoet of morgvoet is 'n verouderde inhoudsmaat vir damme. Dit is die hoeveelheid water wat nodig is om 'n morgen (8 565,32 m2) tot op 'n diepte van een voet te bedek.
'n Morgenvoet is 2,12 acre-voet of 577 170 gelling. Dit is gelyk aan 2 610 m3 of 2 610 000 liter water.
Die aanvanklike inhoudsmaat van die Vanryneveldpasdam (Nqweba-dam) en die Kammanassiedam was onderskeidelik 30 300 en 13 200 morgenvoet.
Papstraat
Papstraat is 'n bergpas in die Limpopoprovinsie van Suid-Afrika. Dit is geleë in die Waterberg-distriksmunisipaliteit, in die noord-oostelike deel van die land, 160 km noord van Pretoria. Papstraat is 1 565 meter bo seevlak geleë.
Geofrafie
Die land rondom Papstraat is meestal heuwelagtig, maar verderaan word dit redelik plat. Die hoogste punt in die gebied het 'n hoogte van 1 619 meter, een kilometer oos van Papstraat. Papstraat het 'n klein bevolking, daar woon ongeveer 8 mense per vierkante kilometer rondom die gebied wat byna heeltemal met bome en gras bedek is.
Klimaat
Die klimaat by Papstraat is gematig tot warm. Die gemiddelde temperatuur is 20 °C. Die warmste maand is Oktober, op 24 °C, en die koudste Julie, op 12 °C. Die gemiddelde reënval is 723 mm per jaar. Die natste maand is Desember, met 156 mm reën, en die droogste Julie, met 1 mm.
Innes en Franna Benadé
Innes en Franna Benadé is 'n Afrikaanse sangpaar en broers. Hulle het in 1985 die ATKV se Crescendo-kompetisie gewen en in 1987 wen hulle die TV Debuut-kompetisie, wat die publiek aan nuwe talent in Afrikaanse musiek voorgestel het. Hulle eerste album, Ek weet ek kan, het die twee liedjies wat hulle tydens die Debuut-kompetisie gesing het, Pretoria en By my vanaand, ingesluit. Hierna het hulle deur die land getoer en talle langspeelplate uitgereik.
Franna Benadé
Franna in 1962 op Nylstroom gebore. In 1989 sluit hy by die Suid-Afrikaanse Polisiediens aan en in 1992 stel hy sy eerste solo-album vry. Hy begin in 1995 om druiwe op 'n plaas in Nylstroom te verbou. In Mei 2001 verhuis hy en sy gesin na Harrismith waar hy die aanbiddingsleier in hul gemeente was. Aan die begin van 2008 trek hulle terug na Nylstroom, waar hy met wild boer.
Innes Benadé
Innes is in 1958 gebore. Hy het later 'n predikant geword.
Goue blennie
Die Goue blennie (Ecsenius midas) is 'n vis wat voorkom in die Indiese-Pasifiese area en aan die ooskus van Afrika van die Rooisee tot by die Aliwal-bank. In Engels staan die vis bekend as die Golden blenny.
Voorkoms
Die kop het 'n stomp voorkoms en daar is 'n naaldagtige uitgroeisel op die neus. Die vis se kop en lyf is goud van kleur met 'n swart kol onder die pens by die anus. Die dorsale vin se rant is swart en die vis word tot 10 cm groot.
Habitat
Die vis leef in koraalriwwe in water wat 5 – 30 m diep is en vreet soöplankton. Hulle kom dikwels in skole voor.
Bokspits
Bokspits is 'n nedersetting in die Kgalagadidistrik in Botswana. Dit is die mees-suidelikste nedersetting in Botswana en is digby die grens met Suid-Afrika langs die Kgalagadi Vredespark geleë. Bokspits het 'n laerskool, kliniek, polisiestasie, poskantoor, regeringskantore en verskeie winkels (supermarkte, koöperasie, algemene handelaars, restaurante en 'n hele aantal kroeë en drankwinkels). Bokspits het geweldige groei en ontwikkeling ondervind en spog nou met geteerde paaie en kommunikasienetwerke (be mobile & mascom). Die bevolking het 1069 getel in die 2001 sensus.
Haarlemmermeer
Haarlemmermeer is 'n munisipaliteit in die weste van Nederland, in die provinsie Noord-Holland. Haarlemmermeer is 'n polder wat bestaan uit grond wat uit water herwin is. Die naam Haarlemmermeer beteken die meer van Haarlem, met verwysing na die watermassa waaruit die streek in die 19de eeu herwin is.
Haarlemmermeer se hoofstad is Hoofddorp. Dit is een van die grootste dorpe (70 030 inwoners) in Nederland met 'n naam wat nie vir 'n munisipaliteit gebruik word nie. Hoofddorp, saam met die vinnig groeiende dorpe Nieuw-Vennep en Badhoevedorp, is deel van die Randstad- agglomerasie. Die belangrikste internasionale lughawe van Nederland, Schiphol, is geleë in Haarlemmermeer.
Geskiedenis
Die oorspronklike Haarlemmermeer was na bewering meestal 'n veenmos, 'n oorblyfsel van 'n noordelike arm van die Ryn wat in die Romeinse tyd deur die distrik gevloei het. In 1531 het die oorspronklike Haarlemmermeer 'n oppervlak van 26 vk. km gehad en daarby was drie kleiner mere: die Leidsche Meer (Leiden Lake), die Spiering Meer en die Oude Meer, met 'n gesamentlike oppervlakte van ongeveer 31 vk. km.
Die vier mere is deur opeenvolgende oorstromings in een gevorm, met die Haarlemmermeer-naam toegepas op die gekombineerde meer. Dorpe het in die proses verdwyn. Een van die dorpies was Vennep, waarna die moderne Nieuw-Vennep vernoem is. In Nederlands word die neiging dat mere mettertyd groei, die waterwolf genoem. Tydens die Nederlandse Vryheidsoorlog was die waters van die Haarlemmermeer die toneel van die Slag van Haarlemmermeer.
Bevolkingsentrums
Die munisipaliteit Haarlemmermeer bevat die volgende stede, dorpe en gehugge: Aalsmeerderbrug, Abbenes, Badhoevedorp, Beinsdorp, Boesingheliede, Buitenkaag, Burgerveen, Cruquius, De Hoek, Haarlemmerliede, Halfweg, Hoofddorp, 't Kabel, Leimuiderbrug, Lijnden, Lisserbroek, Nieuwe Meer, Nieuwebrug, Nieuw-Vennep, Oude Meer, Penningsveer, Rijsenhout, Schiphol, Schiphol-Rijk, Spaarndam (gedeeltelik), Spaarnwoude, Vijfhuizen, Vinkebrug, Weteringbrug, Zwaanshoek, Zwanenburg. Vier lugdienste, Arkefly, KLM Cityhopper, Martinair, en Transavia.com het hul hoofkwartier op die terrein van die Schiphol-lughawe in Haarlemmermeer. Die lugdiensalliansie SkyTeam het sy kantore in die World Trade Center Schiphol-gebou op die terrein van die Schiphol-lughawe. Schiphol Group, wat die lughawe bedryf, het sy hoofkantoor op die lughawe-eiendom. Iran Air het sy Nederlandse verkoopskantoor in die World Trade Center-gebou. Nippon Cargo Airlines het ook sy streekskantore in Europa. Corendon Dutch Airlines het sy hoofkantoor in Lijnden, Haarlemmermeer. Lijnden het ook die takkantoor in Amsterdam van Corendon Airlines.
Vervoer
Een van die besigste snelweë in Nederland, die A4 van Amsterdam na Den Haag, kruis dwarsdeur Haarlemmermeer. Ander snelweë is die A5, van Hoofddorp na Amsterdam Sloterdijk, A9 van Alkmaar na Diemen en die A44, van Nieuw-Vennep na Wassenaar.
Lugvaart
Die Schiphol-lughawe, die belangrikste internasionale lughawe van Nederland, is ook in Haarlemmermeer geleë. Dit bied wêreldwye bestemmings aan lugreisigers.
Spoorweg
Nederlandse Spoorwegen, die Nederlandse Nasionale Spoorweë, bedien die munisipaliteit met drie stasies: Hoofddorp, Nieuw-Vennep en die Schiphol-lughawe (wat ook snelspoorweë bedien).
Daar was in die vroeë 20ste eeu 'n netwerk van plaaslike stoomspoorweë oor Harlemmermeer, die Haarlemmermeer-spoorlyne.
Karibib
Karibib is 'n dorpie in Namibië, 192 km noordwes van die hoofstad, Windhoek, 32 km oos van Usakos en 66 km suid van Omaruru. Die geskatte bevolking in 2010 was 3 800. Dit is aan die Khan-rivier geleë, halfpad tussen Windhoek en Swakopmund aan die B2, die hoofweg tussen die Walvisbaai en Johannesburg. Die stad is bekend vir sy aragoniet marmer steengroef en die Navachab-goudmyn.